প্রেস বিজ্ঞপ্তি ॥ লাখাইয়ের ভবানীপুর উচ্চ বিদ্যালয়ে গতকাল মিলাদ মাহফিল ও বিদায় সংবর্ধনা অনুষ্ঠিত হয়েছে। এ উপলক্ষে আয়োজিত অনুষ্ঠানে সভাপতিত্ব করেন বিদ্যালয়ের প্রধান শিক্ষক কাজল চন্দ্র জোয়ারদার। বিদ্যালয়ের সহকারী শিক্ষক সুহেল আহমেদের পরিচালনায় এতে প্রধান অতিথি ছিলেন স্থানীয় ইউপি চেয়ারম্যান শেখ মোক্তার হোসেন (বেনু)। বিশেষ অতিথি ছিলেন-সাবেক চেয়ারম্যান মোর্শেদ কামাল তালুকদার (মোশাহিদ)। অনুষ্ঠানে স্বাগত বক্তব্য রাখেন সহকারী শিক্ষক সফিকুল ইসলাম। অন্যান্যের মধ্যে বক্তব্য রাখেন-মাহমুদ হোসেন খান, সহকারী শিক্ষক শাহ আলম বাবুল, প্রাক্তণ শিক্ষক নিরঞ্জন দাশ, সহকারী শিক্ষক অপর্না রানী পাল ও বিদ্যালয়ের ছাত্রছাত্রীবৃন্দ। অনুষ্ঠানে প্রধান অতিথি চেয়ারম্যান শেখ মোক্তার হোসেন (বেনু) ছাত্রছাত্রীদের সফলতা কামনা করেন ও দরিদ্র শিক্ষার্থীদের আর্থিক সহযোগীতার আশ্বাস দেন।